Glaukon

Glaukon (kreeka Γλαύκων; 5.–4. sajand eKr) oli Sokratese lähikondlane, kes tegutses Ateenas, aga oli tõenäoliselt pärit Kollytose deemist Atikas.Diogenes Laertios, "Väljapaistvate filosoofide eludest, õpetustest ja ütlustest" III raamat, lõik 3 Ilmselt oli ta Platoni vend, seega Aristoni ja Periktione poeg ning pärit kõrgest suguvõsast (ema poolt Soloni enda järeltulija).Diogenes Laertios, "Väljapaistvate filosoofide eludest, õpetustest ja ütlustest" III raamat, lõik 1

Glaukon on peamiselt tuntud Platoni dialoogide tegelase, Sokratese vestluspartnerina, eelkõige "Riigis", aga ka "Parmenideses" ja "Pidusöögis". Kuulsa koopa võrdpildi esitab Platoni "Riigi" VII raamatu alguses Sokrates just Glaukonile.Platon, "Riik" VII raamat, 514a–520a Lisaks Platonile on Glaukoni mainitud ka Xenophoni teoses "Mälestusi Sokratesest"Xenophon, "Mälestusi Sokratesest" III raamat, 6. peatükk ja Aristotelese "Poeetikas".Aristoteles, "Poeetika" 1461a–b

Glaukoni elukutse ei ole teada ning võimalik, et ülikuna ta ei pidanudki töötama. Platoni "Riigi" III raamatus viitab Sokrates asjaolule, et Glaukon on muusikPlaton, "Riik" III raamat, 398e, kuid see võib lihtsalt tähendada seda, et Glaukon oli saanud üldhariduse hulgas ka teatava muusikahariduse.

Viited

Kategooria:Vanakreeka filosoofid
Kategooria:5. sajand eKr
Kategooria:4. sajand eKr